Държавен вестник, бр. 71, 2010 г., стр. 9

БРОЙ  71	
Д Ъ Р Ж А В Е Н  В Е С Т Н И К 	
СТР.  9  
„Член 35
Правила за гласуване
(1) Административният съвет взема всички 
свои решения, с изключение на предвидените 
в алинеи 2 и 3, с обикновено мнозинство на 
представените и гласували договарящи страни.
(2) Мнозинство от три четвърти от гласо­
вете на представените и гласували договарящи 
страни се изисква за решенията, които Адми­
нистративният съвет е упълномощен да взема 
съгласно член 7; член 11, алинея 1; член 33, 
алинеи 1(a) и (в) и 2 до 4; член 39, алинея 1; 
член 40, алинеи 2 и 4; член 46; член 134а; член 
149а, алинея 2; член 152; член 153, алинея 7; 
член 166 и член 172.
(3) Пълно единодушие на гласувалите дого­
варящи страни се изисква за решенията, които 
Административният съвет е упълномощен да 
взема съгласно член 33, алинея 1(б). Админи­
стративният съвет взема такива решения само 
ако са представени всички договарящи страни. 
Решение, взето въз основа на член 33, алинея 
1(б), не влиза в сила, ако дадена договаряща 
страна декларира в срок дванадесет месеца от 
датата на вземане на решението, че не желае 
да бъде обвързана с това решение.
(4) Въздържалите се не се считат за гла­
сували.“
12. Член 37 се изменя така:
„Член 37
Бюджетни средства
Бюджетът на Организацията се финансира:
(а) от собствени средства на Организацията;
(б) от плащания на договарящите страни за 
годишните такси за поддържане на европейски 
патенти в тези страни;
(в) когато е необходимо – от извънредни 
финансови вноски на договарящите страни;
(г) когато е целесъобразно – от предвидените 
в член 146 приходи;
(д) когато е целесъобразно и само за ма­
териални активи – чрез заеми от трети лица, 
обезпечени със земя или сгради;
(е) когато е целесъобразно – чрез финан­
сиране на специални проекти от трети лица.“
13. Член 38 се изменя така:
„Член 38
Собствени средства на Организацията
Собствените средства на Организацията 
включват:
(а) всички приходи от такси и други из­
точници, както и резервните фондове на Ор­
ганизацията;
(б) средствата от Резервния пенсионен фонд, 
които се третират като специален вид актив 
на Организацията, предназначен да подпома­
га пенсионната схема на Организацията чрез 
осигуряване на необходимите резерви.“
14. Член 42 се изменя така: 
„Член 42
Бюджет
(1) Бюджетът на Организацията трябва да 
е балансиран. Той се съставя в съответствие с 
общоприетите счетоводни принципи, заложени 
във Финансовия правилник. При необходимост 
може да се съставят изменящи или допълни­
телни бюджети.
(2) Бюджетът се съставя в разчетна единица, 
определена във Финансовия правилник.“
15. Член 50 се изменя така:
„Член 50
Финансов правилник
Финансовият правилник определя по-спе­
циално:
(а) организацията по съставянето и изпъл­
нението на бюджета, както и отчитането и 
одитирането на сметките;
(б) начина и процедурата, по които догова­
рящите страни извършват предвидените в член 
37 плащания и вноски и предвидените в член 
41 авансови вноски за Организацията;
(в) правилата, отнасящи се до отговорностите 
на служителите, които разрешават и отчитат 
плащанията, и до мерките за контрол върху 
тяхната дейност;
(г) процента на лихвите, предвидени в чле­
нове 39, 40 и 47;
(д) метода на изчисляване на вноските, 
дължими по силата на член 146;
(е) състава и задълженията, които да се 
вменят на Комитета по бюджет и финанси, 
който се създава от Административния съвет;
(ж) общоприетите принципи на отчетност, 
на които трябва да се основават бюджетът и 
годишните финансови отчети.“
16. Член 51 се изменя така: 
„Член 51
Такси
(1) Европейското патентно ведомство може 
да събира такси за всяка задача или процедура, 
осъществени съгласно тази конвенция.
(2) Сроковете за плащане на такси, с из­
ключение на определените в тази конвенция, 
се предвиждат в Правилника за прилагане.
(3) Когато Правилникът за прилагане пред­
вижда заплащането на дадена такса, в него 
трябва да се предвидят и правните последици 
от неплащането на таксата в определения срок.
(4) Правилата относно таксите определят 
по-специално размера на таксите и начините, 
по които те трябва да бъдат платени.“
17. Член 52 се изменя така:
„Член 52
Патентоспособни изобретения
(1) Европейски патенти се издават за изо­
бретения от всички области на техниката при 
условие, че са нови, включват изобретателска 
стъпка и са промишлено приложими.
(2) По-специално не се считат за изобретения 
по смисъла на алинея 1: